CELEX: 32014R0588
Language: sl
Date: 2014-06-02 00:00:00
Title: Uredba Komisije (EU) št. 588/2014 z dne 2. junija 2014 o spremembi prilog III in IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za olje pomarančevca, Phlebiopsis gigantea , giberelinsko kislino, Paecilomyces fumosoroseus , sev FE 9901, Spodoptera littoralis nucleopolyhedrovirus , Spodoptera exigua nuclear polyhedrosis virus, Bacillus firmus I-1582, S-abscizinsko kislino, L-askorbinsko kislino in Helicoverpa armigera nucleopolyhedrovirus v ali na nekaterih proizvodih  Besedilo velja za EGP

3.6.2014   
            
            
               SL
            
            
               Uradni list Evropske unije
            
            
               L 164/16
            
         UREDBA KOMISIJE (EU) št. 588/2014
   z dne 2. junija 2014
   o spremembi prilog III in IV k Uredbi Evropskega parlamenta in Sveta (ES) št. 396/2005 glede mejnih vrednosti ostankov za olje pomarančevca, Phlebiopsis gigantea, giberelinsko kislino, Paecilomyces fumosoroseus, sev FE 9901, Spodoptera littoralis nucleopolyhedrovirus, Spodoptera exigua nuclear polyhedrosis virus, Bacillus firmus I-1582, S-abscizinsko kislino, L-askorbinsko kislino in Helicoverpa armigera nucleopolyhedrovirus v ali na nekaterih proizvodih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 5(1) Uredbe,
   ob upoštevanju naslednjega:
   
               (1)
            
            
               Mejne vrednosti ostankov (MRL) za giberelinsko kislino so bile določene v delu A Priloge III k Uredbi (ES) št. 396/2005. Za Phlebiopsis gigantea, Paecilomyces fumosoroseus, sev FE 9901, Spodoptera littoralis nucleopolyhedrovirus, Spodoptera exigua nuclear polyhedrosis virus, Bacillus firmus I-1582, olje pomarančevca, S-abscizinsko kislino, L-askorbinsko kislino in Helicoverpa armigera nucleopolyhedrovirus niso bile določene nobene posebne MRL niti niso bile snovi vključene v Prilogo IV k Uredbi (ES) št. 396/2005, zato se uporablja privzeta vrednost 0,01 mg/kg iz člena 18(1)(b) navedene uredbe.
            
         
               (2)
            
            
               Za Phlebiopsis gigantea
                   (2), Paecilomyces fumosoroseus, sev FE 9901 (3), Spodoptera littoralis nucleopolyhedrovirus (4), Spodoptera exigua nuclear polyhedrosis virus (5), Bacillus firmus I-1582 (6) in Helicoverpa armigera nucleopolyhedrovirus (7) je Evropska agencija za varnost hrane (v nadaljnjem besedilu: Agencija) zaključila, da te snovi niso patogene za človeka, zato kvantitativna ocena tveganja za potrošnike ni potrebna. Glede na navedene ugotovitve Komisija meni, da je tovrstne snovi primerno vključiti v Prilogo IV k Uredbi (ES) št. 396/2005.
            
         
               (3)
            
            
               Za olje pomarančevca (8) Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije niso bile na voljo in je bil potreben nadaljnji premislek odgovornih za obvladovanje tveganja. Olje pomarančevca je naravno prisotno v rastlinah in se uporablja kot aroma za zdravila in živila. Glede na to se zdi primerno to snov začasno vključiti v Prilogo IV k Uredbi (ES) št. 396/2005 do predložitve obrazloženega mnenja agencije EFSA v skladu s členom 12(1).
            
         
               (4)
            
            
               Za giberelinsko kislino (9) Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije niso bile na voljo in je bil potreben nadaljnji premislek odgovornih za obvladovanje tveganja. Giberelinska kislina je naravno prisotna v številnih rastlinah. Agencija ni predlagala MRL za grozdje, ker so bili ostanki pesticidov v tretiranih in kontrolnih vzorcih pod mejo določanja in ne bi bilo mogoče razlikovati med eksogenimi in naravno prisotnimi giberelini. Glede na to se zdi primerno to snov začasno vključiti v Prilogo IV k Uredbi (ES) št. 396/2005 do predložitve obrazloženega mnenja agencije EFSA v skladu s členom 12(1).
            
         
               (5)
            
            
               Za S-abscizinsko kislino (10) Agencija ni mogla dokončno oceniti tveganja za potrošnike pri vnosu te snovi s hrano, ker nekatere informacije niso bile na voljo in je bil potreben nadaljnji premislek odgovornih za obvladovanje tveganja. S-abscizinska kislina je naravno prisotna v rastlinah. Glede na to se zdi primerno to snov začasno vključiti v Prilogo IV k Uredbi (ES) št. 396/2005 do predložitve obrazloženega mnenja agencije EFSA v skladu s členom 12(1).
            
         
               (6)
            
            
               Kar zadeva L-askorbinsko kislino, je Agencija ugotovila (11), da je njena vključitev v Prilogo IV k Uredbi (ES) št. 396/2005 ustrezna.
            
         
               (7)
            
            
               Iz znanstvenih mnenj in zaključkov Agencije in ob upoštevanju dejavnikov, ki vplivajo na odločitev, je razvidno, da ustrezne spremembe MRL izpolnjujejo zahteve iz člena 5(1) in člena 14(2) Uredbe (ES) št. 396/2005.
            
         
               (8)
            
            
               Uredbo (ES) št. 396/2005 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   1.   V Prilogi III k Uredbi (ES) št. 396/2005 se stolpec za giberelično kislino črta.
   2.   V Prilogo IV se po abecedi dodajo vnosi: „olje pomarančevca (12)“, „Phlebiopsis gigantea“, „giberelinska kislina (12)“, „Paecilomyces fumosoroseus, sev FE 9901“, „Spodoptera littoralis nucleopolyhedrovirus“, „Spodoptera exigua nuclear polyhedrosis virus“, „Bacillus firmus I-1582“, „S-abscizinska kislina (12)“, „L-askorbinska kislina“ in „Helicoverpa armigera nucleopolyhedrovirus“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 70, 16.3.2005, str. 1.
   
      (2)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Phlebiopsis gigantea. EFSA Journal 2013; 11(1):3033. [str. 31] doi:10.2903/j.efsa.2013.3033.
   
      (3)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Paecilomyces fumosoroseus, sev FE 9901. EFSA Journal 2012; 10(9):2869. [str. 26] doi:10.2903/j.efsa.2012.2869.
   
      (4)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Spodoptera littoralis nucleopolyhedrovirus. EFSA Journal 2012; 10(9):2864. [33 str.] doi:10.2903/j.efsa.2012.2864.
   
      (5)  Odbor BIOHAZ agencije EFSA (Odbor za biološka tveganja agencije EFSA), 2013. Znanstveno mnenje o vzdrževanju seznama QPS bioloških dejavnikov, namenoma dodanih živilom in krmi (posodobitev iz leta 2013). EFSA Journal 2013; 11(11):3449, str. 108, doi:10.2903/j.efsa.2013.3449.
   
      (6)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Bacillus firmus I-1582. EFSA Journal 2012; 10(10):2868. [33 str.] doi:10.2903/j.efsa.2012.2868.
   
      (7)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo Helicoverpa armigera nucleopolyhedrovirus. EFSA Journal 2012; 10(9):2865. [str. 31] doi:10.2903/j.efsa.2012.2865.
   
      (8)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo olje pomarančevca. EFSA Journal 2013; 11(2):3090. [str. 55] doi:10.2903/j.efsa.2013.3090.
   
      (9)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo giberelinska kislina. EFSA Journal 2012; 10(1):2507. [str. 45] doi:10.2903/j.efsa.2012.2507.
   
      (10)  Evropska agencija za varnost hrane, 2013. Sklep o strokovnem pregledu ocene tveganja za pesticide z aktivno snovjo S-abscizinska kislina. EFSA Journal 2013; 11(8):3341, str. 78; doi:10.2903/j.efsa.2013.3341.
   
      (11)  Evropska agencija za varnost hrane; Sklep o strokovnem pregledu ocene tveganja za pesticide z aktivno snovjo L-askorbinska kislina. EFSA Journal 2013; 11(4):3197. [str. 54] doi:10.2903/j.efsa.2013.3197.
   
      (12)  Snovi, začasno vključene v Prilogo IV do njihove dokončne ocene na podlagi Direktive 91/414/EGS ter do predložitve obrazloženega mnenja agencije EFSA v skladu s členom 12(1).